கேள்வி: உள்ளுறை உவமம் - உள்ளுறை உவம வகைகள் பற்றி நீங்கள் என்ன அறிந்துள்ளீர்கள்?
பதில்: உள்ளுறை உவமத்தில் ஐந்து வகை உண்டு. உடனுறை உவமம் சுட்டு நகை சிறப்பு எனக் கெடல் அரு மரபின் உள்ளுறை ஐந்தே. – தொல்காப்பியம் பொருளியல் 46 # உடனுறை உள்ளுறை உவமம் # உவம உள்ளுறை உவமம் # சுட்டு உள்ளுறை உவமம் # நகை உள்ளுறை உவமம் # சிறப்பு உள்ளுறை உவமம் என ஐந்து வகைப்படும்.
கேள்வி: உள்ளுறை உவமம் - சுட்டு உள்ளுறை உவமம் பற்றி நீங்கள் என்ன அறிந்துள்ளீர்கள்?
பதில்: தொடி நோக்கி மென் தோளும் நோக்கி, அடி நோக்கி அஃது ஆண்டு அவள் செய்த்து திருக்குறள் 1279 :(அவன் அவளோடு இருந்துவிட்டு பிரியவிருக்கிறான். தோழிமுன் பூப் பறிப்பது போல் அவள் பாசாங்கு காட்டுகிறாள். பிரிவை எண்ணிய அவளது வளையல்கள் கழன்று அவளது மெலிந்த தோள்பட்டையில் விழுகின்றன.) அவள் தன் வளையலைப் பார்த்தாள். வளையல் விழும் தோளைப் பார்த்தாள். பின் தன் அடியைப் பார்த்தாள். இந்த நிகழ்வுகள் பாடலில் கூறப்பட்டுள்ள வெளிப்படைச் செய்திகள். ஆனால் இவற்றின் உட்பொருள் வேறு. அவனைப் பிரிந்திருந்தால் வளையல் கழலும். தோள் மெலியும். வளையல் மெலிந்த தோளில் விழும். (பூப் பறிக்க முடியாமல்) காலடி தடுமாறும். இவை இந்தப் பார்வைகளால் உணர்த்திய செய்திகள். இவை கண்ணால் நோக்கிக் காட்டிய உள்ளுறை உவமங்கள்.
கேள்வி: உள்ளுறை உவமம் - நகை உள்ளுறை உவமம் என்பது என்ன?
பதில்: அசையியற்கு உண்டு ஆண்டு ஒர் ஏஎர் யான் நோக்கப் பசையினள் பைய நகும் திருக்குறள் 1098 :அவள் அசைந்து நடந்துகொண்டிருந்தாள். அதில் ஓர் அழகு தெரிகிறது. நான் பார்த்தேன் அதில் அவள் ஒட்டிக்கொண்டான். அத்துடன் மெல்ல சிரிக்கிறாள். இந்த வெளிப்படையான சொற்களில் வேறு பொருள் உணர்த்தப்படுகிறது. அவள் மெல்ல நடப்பதிலும், அவன் பார்ப்பதை அவள் விரும்புவதிலும், அவள் புன்னகையிலும் அவள் அவனை விரும்புகிறாள் என்னும் புதிய பொருள் உள்ளுறையாகக் கிடப்பதால் இஃது உள்ளுறை உவமம். அவள் நகையில் ஏளனக் குறிப்பு தோன்றாமல் காதல் குறிப்பு தோன்றுவதால் இது நகை பற்றி வந்த உள்ளுறை உவமம்.